Middelsstore (gjerne 20-25 millimeter), litt avlange, metallisk fargede gullbasser. Hannene har hornlignende utvekster både på hodet og pronotum, disse kan være ganske lange hos noen arter og går mot hverandre slik at de danner en klype. Pronotum er svært blankt, grønnlig metallisk. Dekkvingene har en svart sidestripe og er mer kobberfargede. Beina, særlig hannenes forbein, er temmelig lange og slanke.